Z A P I S N I K
5. sjednice Vijeća Mjesnog odbora Mlinovi,
održane u četvrtak 28. listopada 2021.
u MO Mlinovi, Jahorinska 5,
s početkom u 18.00 sati  
 

Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Zlatko Domljan, član Vijeća
Gordan Vergles, član Vijeća

Odsutan:
Marko Erdeljac, član Vijeća
 
Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća MO Mlinovi konstatira da je na sjednici prisutno 4 od 5 članova Vijeća, te otvara 5. sjednicu.
             Potpredsjednica Vijeća MO Mlinovi snima sjednicu o čemu su nazočni obaviješteni.             
             Predsjednik Vijeća MO Mlinovi daje na glasanje predloženi dnevni red 5. sjednice koji je jednoglasno prihvaćen.  
             Izvješće sa dežurstava četvrtkom od 18:00 - 19:00 sati u periodu 30. rujna do 28. listopada 2021. (od 4. sjednice do dana održavanja 5. sjednice VMO Mlinovi): Nije bilo interesa.
            Sjednica se održava u sobi za dežurstva sukladno preporukama Nacionalnog stožera.  

 
DNEVNI RED

1. Usvajanje Zapisnika 4. sjednice MO Mlinovi
2. Zaključak o izmjeni financijskog plana MO Mlinovi
3. Prioriteti za Plan komunalnih aktivnosti GČ Podsljeme za 2022.
4. Prijedlozi za Plan malih komunalnih akcija MO Mlinovi
5. Zahtjev za korištenje prostora
6. Osvrt na zbivanja i događanja u Mlinovima od zadnje sjednice
7. Tekuća problematika 
8. Pitanja, prijedlozi i obavijesti

1) Usvajanje zapisnika s 4. sjednice VMO Mlinovi
             Predsjednik Vijeća MO Mlinovi daje na glasanje zapisnik 4. sjednice koji je jednoglasno prihvaćen
2) Zaključak o izmjeni financijskog plana MO Mlinovi

             Nakon provedene rasprave VMO Mlinovi jednoglasno donosi zaključak kojim se prima na znanje predmetni prijedlog Zaključka o izmjeni financijskog plana MO Mlinovi.

3) Prioriteti za Plan komunalnih aktivnosti GČ Podsljeme za 2022.
1. Rekonstrukcija Bitorajske ulice sa izgradnjom potpornog zida (prioritetni projekt)
2. Usporavanje prometa u centru Mlinova i stvaranje pješačke zone na način da bi cesta išla polukružno preko potoka ili uz potok preko današnjeg igrališta, a igralište bi se prebacilo na prostor današnje ceste. (U sljedećim godinama predlaže se izgradnja natkrivene pozornice za priredbe, koncerte i sl.)
3. Na svim ulazima u Podsljeme staviti veliku ploču “Dobrodošli u Podsljeme" sa strelicama za Mlinove i Šestine te Gračane, Markuševec i Vidovec. Staviti kartu s najznačajnijim mjestima za posjetiti, bioraznolikost, slavni ljudi i sl.
4. Pronalaženja rješenja problema manjka parkirnih mjesta u području centra Mlinova
5. Otkup zemljišta na Razgledu radi pokretanja projekta izgradnje dječjeg igrališta i fitness vježbališta 
6. Snježničke stube - otkup zemljišta i prenamjena projekta. Traži se da se napravi cesta i stube jer postoji upisani put Jelešće, koji je sada zagrađen ilegalno sagrađenom garažom, a služio je za hitne intervencije i da stanovnici mogu do svojih domova dopremiti potrebito. Uz to ide promjena cijele infrastrukture koja se nalazi ispod ceste 
7. Uređenje i/ili rekonstrukcija Šumskih, Alanskih i Lovćenskih stuba
8. Uređenje kraja Svetojanske ulice i stuba prema Gornjem Prekrižju
9. Podizanje sigurnosti prometa u Mlinovima s naglaskom na postavljanje semafora, prometnih znakova, uzdignutih ploha na prioritetnim lokacijama, postavljanje prometnih ogledala (temeljem prometne studije)
10. Nastavak provođenja asfalterskog programa prema prioritetnim zahtjevima određene lokacije i ovisno o raspoloživim financijskim sredstvima u 2022.
11. Uređivanje lijeve strane nogostupa na potezu od Jahorinske ulice do završetka Mlinova uz postavljanje zaštitne ograde za pješake po potrebi (npr uz pješačke prijelaze)
12. Postavljanje spomenika poginulim braniteljima Domovinskog rata
13. Ulična rasvjeta u Zavižanskoj ulici kod kč broja 18/20.
(Vijeće MO Mlinovi je u više navrata jednoglasno donosilo zaključak da se traži izvid situacije sa uličnom rasvjetom u Zavižanskoj ulici od strane nadležnih Službi te postavljanje dodatne ulične rasvjete za dio Zavižanske ulice koji spada pod Mlinove)
14. Postavljanje stupića na ulici Mlinovi kod kč broja 120
15. Postavljanje znaka zabranjeno odlaganje smeća (kod Spara i na početku ulice Pirovec)
16. Postavljanje oglasne ploče ispred zgrade mjesne samouprave i uz nju poštanskog sandučića za MO Mlinovi gdje bi građani mogli ubacivati svoje prijedloge i zahtjeve
 
Nakon provedene rasprave VMO Mlinovi jednoglasno donosi zaključak kojim se prihvaćaju navedeni prioriteti za 2022. godinu.


4) Prijedlozi za Plan malih komunalnih akcija MO Mlinovi

Veza na tekst točke 3. zapisnika.

5) Zahtjev za korištenje prostora

Zahtjev za povremeno korištenje prostora mjesne samouprave Jahorinsk 5. u terminu subotom od 20.00 – 21.30 sati uputila je udruga plesnih umjetnika Hrvatske – UPUH. Zahtjev je podnesen u svrhu provođenja programa pod nazivom „Suvremeni ples i pokret za odrasle“ pod vodstvom plesne pedagoginje Roberte Milevoj.

Nakon provedene rasprave VMO Mlinovi jednoglasno donosi zaključak kojim se prihvaća zahtjev za povremeno korištenje prostora mjesne samouprave Jahorinska 5 udruzi plesnih umjetnika Hrvatske – UPUH u navedenom terminu.


6) Osvrt na zbivanja i događanja u Mlinovima od zadnje sjednice – izvještaj aktivnosti predsjednika Vijeća

6.1. Predsjednik Vijeća komentirao je aktivnost  asfaltiranja Svetojanske ulice i naknadnih popravaka nakon pisanih prigovora na nekvalitetnu izvedbu radova. No međutim, glavni inženjer nije uzeo u obzir prigovore jer nisu navedeni konkretni nedostatci uz obrazloženje (što nije točno).

6.2. Predsjednik Vijeća komentirao je da je bio prisutan prilikom čišćenja šahtova (na temelju zahtjeva VMO Mlinovi da ga se pozove). Čistili su šahtove kod Spara (pokazali su kako se čiste).

6.3. Predsjednik Vijeća poslao je e mail sa zahtjevom za pražnjenje kante za smeće na križanju Svetojanske i Bjelolasičke ulice.

6.4. Predsjednik Vijeća poslao je e mail sa zahtjevom da se ukloni smeće koje je ostavljeno na početku Lovćenske ulice (uz potporni zid prema Svetojanskoj ulici) za čiji odvoz je Grad naplatio uslugu. Predlaže se postavljanje table zabranjeno odlaganje smeća. 

6.5. Predsjednik Vijeća poslao je e mail sa zahtjevom za postavljanje oglasne ploče ispred zgrade mjesne samouprave, Jahorinska 5.

6.6. Predsjednik Vijeća izvijestio je prisutne da je naručio 2 kom vijenaca i 6 lampaša: 1 vijenac i 3 lampaša za dan Svih svetih za poginule branitelje i 1 vijenac i 3 lampaša za Dan sjećanja na žrtve domovinskog rata i dan sjećanja na žrtve Vukovara i Škabrnje. Potpredsjenica Vijeća postavila je pitanje zašto Vijeće MO Mlinovi nije dobilo ponudu Zrinjevca za isporuku vijenaca i lampaša. Prethodne godine se na sjednici raspravilo i prihvatilo predmetnu ponudu Zrinjevca obzirom da se to financira iz sredstva sa stavke Ostali nespomenuti rashodi poslovanja VMO Mlinovi. 


7) Tekuća problematika 

7.1.) Edukacija Gradskog ureda za mjesnu samoupravu članovima tijela mjesne samouprave

VMO Mlinovi komentiralo je održanu edukaciju Gradskog ureda za mjesnu samoupravu članovima tijela mjesne samouprave. Nakon kratke prezentacije načina i djelokruga rada vijeća
gradskih četvrti i vijeća mjesnih odbora g. Dalibor Drakulić odgovarao je na postavljena pitanja članova Vijeća.  

7.2.) VMO Mlinovi primilo je na znanje očitovanje Gradskog ureda za prostorno uređenje, izgradnju grada, graditeljstvo, komunalne poslove i promet (02.09.2021.) u vezi prijedloga VMO Mlinovi po pitanju povećanja sigurnosti sudionika u prometa u centru Mlinova do izrade prometne studije. 

7.3.) Zajednički dogovor VMO Mlinovi da se termin održavanja sjednice vraća na predzadnji četvrtak u mjesecu u 18:00 sati.

8) Pitanja, prijedlozi i obavijesti

Potpredsjednica Vijeća Silva Vresk:
- traži povratnu informaciju u vezi zahtjeva za zatvaranje produžetka Alanskih stuba (koji povezuje Lovćensku i Jahorinsku ulicu) za promet motornim vozilima (zaključak VMO Mlinovi sa 3. sjednice).
 
- traži povratnu informaciju vezano na zaključak s 41. sjednice VMO Mlinovi kojim se traži rekonstrukcija/obnova mosta iznad potoka na ulici Mlinovi. Radi se o produženju nogostupa sa desne strane ulice, te izrade mosta preko potoka kod lokacije Mlinovi 84. Također bi se proširilo postojeće parkiralište nad korito potoka (dopis GČ od 06.11.2020.)
 
- traži povratnu informaciju u vezi postavljanja spomenika poginulim i nestalim Mlinovačkim braniteljima.

            Sjednica je završena u 19:29 sati

Klasa: 026-02/21-002/1907
Urbroj: 251-06-11-203-21-2
[bookmark: _GoBack]Zagreb, 28. listopada 2021.

Zapisnik sastavila:
	Silva Vresk, potpredsjednica Vijeća   
                                                                                  
	    


                                                                                                     Predsjednik Vijeća
                                                                                                Mjesnog odbora Mlinovi
                                                                                                       Sandi Numan

